Дастаеўскія

**Дастаеўскія** — вялікалітоўскі шляхецкі род герба ўласнага («Радван» зменены)

Вядомы з канца XV ст. у Пінскім княстве. Прозвішча паходзіць ад маёнтка — Дастоева (цяпер вёска Іванаўскага раёна). У XVI і XVII стст. перасяліліся на Валынь і ў Наваградскае ваяводства.

У 1506 годзе баярын Даніла Іванавіч Ірцішчавіч атрымаў ад пінскага князя Фёдара Іванавіча Яраславіча грамату на Палкоцічы і частку Дастоева, на паўночны ўсход ад Пінска, паміж Пінай і Ясельдай. На Попіс 1528 года Даніла ставіў 1 «каня».

Даніла Іванавіч меў сыноў Івана Данілавіча (у 1522 годзе валодаў часткай сяла Ляхавічы) і Сямёна Данілавіча Ірцішчавічых (згаданы ў 1566 годзе).

Сыны першага Івана Данілавіча — Сасін Іванавіч Дастаеўскі і Фёдар Іванавіч Даніловіч-Дастаеўскі, вядомы з Попісаў 1565 і 1567 гадоў. Сасін у 1567 годзе ставіў 1 «каня». Фёдар у 1567 годзе ставіў «*2 кони — збройна, по гусарску, а драба з ручъницою на кони*», служыў маскоўскаму эмігранту князю Андрэю Курбскаму. Прозвішча Дастаеўскія замацавалася за іх нашчадкамі.

Магчыма, але не пэўна, з роду Дастаеўскіх паходзіць рускі пісьменнік Фёдар Дастаеўскі (1821—1881).

## Прадстаўнікі роду 
# Даніла Іванавіч Ірцішчавіч (Ірцішч, Арцішчавіч), у 1506 годзе Дастоева
## Іван Данілавіч
### Сасін Даніловіч-Дастаеўскі
### Фёдар Даніловіч-Дастаеўскі, служыў князю Андрэю Курбскаму, да 1572 года пасяліўся на Валыні, пачынальнік валынскай галіны роду
### Стэфан, перайшоў у каталіцтва, земянін менскі, у 1579 годзе атрымаў Менскі Узнясенскі манастыр, у 1590 годзе прадаў маёнтак Сеніцу князю Друцкаму-Горскаму
#### Марыяна (?-14 кастрычніка 1609), за забойства мужа асуджана да смерці, м. — Станіслаў Карловіч, земянін менскі
#### Рэгіна, у 1606—1609 гадах абвінавачвалася ў падробцы тастамента Станіслава Карловіча
## Сямён Данілавіч

### З нявызначаным месцам у радаводзе 
* Пётр, у 1598—1599 гадах маршалак пінскі, дэпутат Трыбуналу ВКЛ у 1599 і 1619 гадах
* Яраш, у 1604годзе падстароста оўруцкі
* Пётр, у 1627—1628 гадах маршалак пінскі, у 1627 годзе суддзя гродзкі пінскі
* Фёдар, дэпутат Трыбуналу ВКЛ у 1634 годзе
* Бенядзікт (да 1622 — пасля 1669), ад 25 чэрвеня 1635 года падчашы пінскі
** Раман
* Андрэй, харунжы валынскі ў 1649 годзе

## Радавод Фёдара Дастаеўскага 
 Рыгор (Міхаіл?)
  └─>Андрэй (1756-каля 1819), уніяцкі, пасля праваслаўны свяшчэннік у вёсцы Войтаўцы (цяпер Украіна)
         ├─>Міхаіл (1787-1839), медык ∞ Марыя Фёдараўна Нячаева (1800-1837), з купецкага роду
         │          ├─>Міхаіл (1820−1864), пісьменнік ∞ Эмілія Фёдараўна фон Дытмар
         │          │         ├─>Марыя (1844—1888)
         │          │         ├─>Кацярына (1853—1932)
         │          │         └─>Варвара (1854—1864)
         │          ├─>Фёдар (1821-1881), пісьменнік; ∞ 1) Марыя Дзмітрыеўна (1824-1864); ∞ 2) Ганна (1846-1918), дачка Рыгора Іванавіча Сніткіна
         │          │          ├─>Любоў (1869—1926)
         │          │          ├─>Соф'я (6 сакавіка-24 траўня 1868)
         │          │          ├─>Фёдар (1871-1922)
         │          │          └─>Аляксей (1875-16 траўня 1878)
         │          ├─>Варвара (1822—1893) 
         │          ├─>Андрэй (1825—1897), архітэктар ∞ (1850) Домніка Іванаўна Федарчэнка (1825—1887)
         │          │          ├─>Аляксандр (1857-1894), гістолаг
         │          │          ├─>Андрэй (1863—1933), географ
         │          │          ├─>Варвара  (1858—1935)
         │          │          └─>Яўгенія (1853—1919)
         │          ├─>Вера (1829—1896) блізня Любові
         │          ├─>Любоў (1829), блізня Веры, памерла праз некалькі дзён пасля нараджэння
         │          └─>Аляксандра (1835—1889)
         ├─>Леў
         ├─>Ганна
         ├─>Канстанцыя
         ├─>Тэкля
         ├─>Марыя
         └─>Лукер'я

## Літаратура 
* 

## Спасылкі 
* Владимир Илляшевич. О происхождении Ф. М. Достоевского (из родословной семьи)  Европейское общество геральдики и генеалогии, 2005

Катэгорыя:Вялікалітоўская арыстакратыя
Катэгорыя:Расійская арыстакратыя